हरकिशन ने खेती की तबाही का किस्सा तो लिख ही दिया था और साथ ही उन बातो का भी जिक्र किया जो अभी तक वह लच्छो से छिपाकर रखा हुआ था। उसने जो लिखा उसकी कल्पना भी किसी ने नहीं की थी। क्षेत्र के नेता उसकी जमीन हतियाना चाह रहे थे। हरकिशन के खेत से लगी जमीन इसी नेता की थी और उन्होंने ही बाढ़ व सूखे पर हरकिशन को मिलनेवाली सरकारी मदद को डकार लिया था। सूखे के दिनों जिस कुऐं से हरकिशन सिंचाई के लिये पानी लेता था, उसे भी बंद करा दिया था। अपनी जमीन पर ईंट का भट्टा लगाकर हरकिशन की परेशानी को और बढ़ाने तक का प्रयास वे नेता कर चुके थे।